গিনেজ ১৯১৪ সালে ২ এপ্রিল লন্ডনের মাইডা ভেলের লডার্ডেলের ১৫৫ লডার্ডেল ম্যানসন্‌স সাউথে জন্মগ্রহণ করেন। তার জন্মনাম আলেক গিনেজ ডি কাফে। তার মাতার জন্মনাম ছিল অ্যাগনেস কাফ। তিনি ১৮৯০ সালের ৮ ডিসেম্বর জন্মগ্রহণ করেন। অ্যাগনেসের পিতা এডওয়ার্ড কাফ ও মাতা ম্যারি অ্যান বেনফিল্ড। গিনেজের জন্ম সনদের তার মায়ের নাম ছিল অ্যাগনেস ডি কাফে এবং শিশু গিনেজের নামের স্থানে ছিল আলেক গিনেজ। পিতার নাম ও উপনামের জন্য বরাদ্দ ঘরটি ফাঁকা ছিল।

গিনেজের পিতার আসল পরিচয় কখনো পাওয়া যায় নি। ১৮৭৫ থেকে ইংরেজ আইন অনুসারে, যখন কোন অবৈধ সন্তানের নাম তালিকাভুক্ত করা হয়, তার পিতার নামে তখনই সনদে উল্লেখ করা হবে যখন সেই ব্যক্তি নিজে উপস্থিত হয়ে অনুমতি দিবে। গিনেজ বিশ্বাস করতেন যে স্কটিশ ব্যাংকার অ্যান্ড্রু গেডেস (১৮৬১-১৯২৮) তার পিতা, যিনি ফেটিস কলেজে তার শিক্ষার খরচ প্রদান করতেন। গেডেস মাঝে মাঝে তার চাচা হয়ে গিনেজ ও তার মায়ের সাথে দেখা করতে যেতেন। গিনেজের মা পরবর্তীতে স্টিভেন নামে একজন স্কটিশ আর্মি ক্যাপ্টেনকে বিয়ে করেন, যা মাত্র তিন বছর ঠিকেছিল। স্টিভেন স্বেচ্ছাচারী ও উগ্র ধরনের আচরণ করতেন।

প্রারম্ভিক জীবন
চলচ্চিত্র কর্মজীবন
ব্যক্তিগত জীবন
ডেভিড লিন